Zápis
zo štvrtého stretnutia Pracovnej skupiny pre právne otázky delegácií vlády Maďarskej republiky a vlády Slovenskej republiky na vykonanie Rozsudku Medzinárodného súdneho dvora v prípade týkajúcom sa
Projektu Gabčíkovo-Nagymaros

1.	Delegácia Maďarskej republiky, vedená pánom Marcelom Szabóm a delegácia Slovenskej republiky, vedená pánom Drahoslavom Štefánkom uskutočnili 8. apríla 2002 v Budapešti rokovania o otázkach týkajúcich sa mandátu Pracovnej skupiny pre právne otázky.

2.	Delegácie prerokovali otázky týkajúce sa mandátu pracovnej skupiny, ale v určitých bodoch nevedeli dosiahnuť dohodu a nemohli ukončiť diskusiu vo všetkých otázkach.

3.	Slovenská delegácia navrhla odročiť stretnutie a pokračovať v diskusii o zostávajúcich bodoch mandátu do 2-3 týždňov.

4.	Maďarská delegácia vyjadrila svoje stanovisko, že pred pokračovaním rokovaní potrebuje požiadať vedúceho maďarskej vládnej delegácie o inštrukcie.

5.	Strany sa dohodli, že sa v súvislosti s pokračovaním rokovaní skontaktujú.

6.	Tento zápis bol vyhotovený v anglickom jazyku.

Budapešť, 8. apríla 2002

	Marcel Szabó v.r.					Drahoslav Štefánek v.r.
   vedúci maďarskej delegácie			       vedúci Slovenskej delegácie